Държавен вестник, бр. 98, 2020 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  98
Чл. 33. (1) Индивидуалната оценка на 
потребностите и индивидуалният план за 
подкрепа се актуализират по реда за изгот-
вянето им.
(2) Всяко лице, което ползва социална 
услуга, може да поиска актуализиране на 
своите индивидуална оценка на потребно-
стите и индивидуален план за подкрепа, като 
доставчикът е длъжен да изготви актуализи-
рана оценка и в зависимост от изводите да 
изготви актуализиран план за подкрепа или 
да потвърди съществуващия план.
(3) Искането по ал. 2 може да бъде на-
правено:
1. не по-рано от два месеца от подписване 
на договора за ползване на социалната услуга 
или от последната актуализация на оценката 
и плана – при краткосрочно и средносрочно 
ползване на социални услуги;
2. не по-рано от 4 месеца от подписване 
на договора за ползване на социалната услуга 
или от последната актуализация на оценката 
и плана – при дългосрочно ползване на со-
циални услуги.
Чл. 34. (1) В случай че лицето, което ползва 
социална услуга, не е поискало актуализира-
не по реда на чл. 33, ал. 2 и 3, доставчикът 
на социалната услуга е длъжен да изготви 
актуализирана индивидуална оценка на по-
требностите и актуализиран индивидуален 
план за подкрепа:
1. не по-късно от 3 месеца от подписване 
на договора за ползване на социалната услу-
га – при краткосрочно ползване на социална 
услуга;
2. не по-късно от 4 месеца от подписване 
на договора за ползване на социалната услу-
га – при средносрочно ползване на социална 
услуга;
3. не по-късно от 6 месеца от подписване 
на договора за ползване на социалната услуга 
или от последната актуализация на оценката 
и плана – при дългосрочно ползване на со-
циална услуга;
4. не по-късно от 12 месеца от подписване 
на договора за ползване на социалната услуга 
или от последната актуализация на оценката 
и плана – при ползване на социална услуга за 
резидентна грижа за пълнолетни лица.
(2) В случай че преди изтичането на сроко-
вете по ал. 1 лицето е прекратило ползването 
на социалната услуга, не се изготвя актуали-
зация на оценката и плана.
Чл. 35. (1) Извън случаите по чл. 34, ал. 1 
индивидуалната оценка на потребностите и 
индивидуалният план за подкрепа могат да 
се актуализират и при необходимост.
(2) В случаите по чл. 81, ал. 3 от Закона 
за социалните услуги всеки доставчик, който 
предоставя социални услуги на лицето, може 
да инициира актуализиране на оценката и 
плана при необходимост.
Чл. 36. (1) Актуализираната индивидуална 
оценка на потребностите и актуализираният 
индивидуален план за подкрепа се предоставят 
на дирекция „Социално подпомагане“ или на 
общината, когато изборът по реда на чл. 78, 
ал. 2, 3 или 4 от Закона за социалните услуги 
е след насочване от дирекцията или общината.
(2) В случаите по чл. 15 актуализираната 
индивидуална оценка на потребностите и 
актуализираният индивидуален план за под-
крепа се предоставят на дирекция „Социално 
подпомагане“, издала направлението за пре-
доставяне на социални услуги по Закона за 
хората с увреждания.
Чл. 37. (1) В случай че след актуализиране 
на индивидуалната оценка на потребностите 
и индивидуалния план за подкрепа лицето 
желае да прекрати ползването на социалната 
услуга, доставчикът е длъжен да предостави 
актуализираните оценка и план, заедно с 
препоръки, на лицето и на дирекция „Соци-
ално подпомагане“ или на общината, когато 
изборът по реда на чл. 78, ал. 2, 3 или 4 от 
Закона за социалните услуги е след насочване 
от дирекцията или общината.
(2) В случаите по чл. 15 оценката, планът 
и препоръките по ал. 1 се предоставят на 
дирекция „Социално подпомагане“, издала 
направлението за предоставяне на социални 
услуги по Закона за хората с увреждания.
Чл. 38. (1) До 30 дни преди изтичане на 
срока на договора за ползване на социална 
услуга доставчикът на услугата изготвя до-
клад за оценка, с която се установява дали са 
постигнати резултатите, включени в индиви-
дуалния план за подкрепа на лицето.
(2) Докладът по ал. 1 се предоставя на:
1. лицето;
2. дирекция „Социално подпомагане“, 
извършила насочването или издала направ-
лението за предоставяне на социални услуги 
по Закона за хората с увреждания;
3. общината, извършила насочването.
Раздел ІІІ
Договор за ползване на социални услуги
Чл. 39. (1) Доставчикът на социални услу-
ги е длъжен да предостави на лицето, което 
е избрало да ползва предоставяните от него 
услуги, проект на договор за ползване на 
социални услуги.
(2) След постигане на съгласие лицето и/
или негов законен представител и доставчикът 
на социални услуги сключват в писмена фор-
ма договор за ползване на социални услуги.
(3) Индивидуалният план за подкрепа е 
неразделна част от договора по ал. 2.
Чл. 40. Договорът по чл. 39, ал. 2 задъл-
жително урежда:
1. предмет на договора – вид, профил и 
продължителност на социалната услуга, която 
се предоставя;
2. начин и място на предоставяне на со-
циалната услуга;